Varenna

Varenna (lokal skrivemåte: Varena) er en kommune i provinsen Lecco i Nord-Italia. Den ligger på østsiden av Comosjøen, rundt 60 kilometer nord for Milano og rundt 20 kilometer nordvest for Lecco. Varenna ble grunnlagt av lokale fiskere i året 769 og ble senere alliert med kommunen Milano. I 1126 ble byen ødelagt av den rivaliserende kommunen Como, og den tok siden imot flyktninger fra Isola Comacina, som møtte samme skjebne i 1169.   

Varenna grenser til følgende kommuner: Esino Lario, Lierna, Oliveto Lario og Perledo. Byens hovedattraksjoner er Castello di Vezio, et lite museum tilegnet Lariosaurus (et sjøreptil fra Mellomtrias-tiden, beslektet med skilpadder), i tillegg til det historiske villakomplekset Villa Monastero. På andre siden av Comosjøen, i Provinsen Como ligger Bellagio, Griante og Menaggio.

Villa Monastero, mellom Varenna og Fiumelatte, er museum, botanisk hage og kongressenter. Det ble grunnlagt som et cisterciensk kloster på 1200-tallet. Byen betjenes av Varenna-Esino-Perledo stasjon langs Tirano–Lecco-jernbanen.

Personer fra Varenna 

 Giovanni Battista Pirelli (1848–1932), entreprenør, ingeniør og politiker som grunnla Pirelli & C. i Milano i 1872.

Referanser

Eksterne lenker 

 

 Proloco Varenna 
 Nyheter og hendelser i Varenna 
 Turistinformasjon

Byer i Lombardia
Kommuner i provinsen Lecco